
PRIIMTI TEKSTAI

[bookmark: Sujet][bookmark: References]2026 m. gegužės 19 d. Europos Parlamento teisėkūros rezoliucija dėl Tarybos sprendimo dėl Anglių ir plieno mokslinių tyrimų fondo mokslinių tyrimų programos patvirtinimo, dėl šios programos daugiamečių techninių gairių ir dėl Anglių ir plieno mokslinių tyrimų fondo turto valdymo daugiamečių finansinių gairių, kuriuo panaikinami sprendimai 2003/77/EB ir 2008/376/EB, projekto (06417/2026 – C10-0063/2026 – 2025/0398(NLE))
(Konsultavimosi procedūra)
Europos Parlamentas,
–	atsižvelgdamas į Tarybos projektą (06417/2026),
–	atsižvelgdamas į prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 37 dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo 2 straipsnio antrą pastraipą, pagal kurią Taryba kreipėsi į Parlamentą dėl konsultacijos (C10-0063/2026),
–	atsižvelgdamas į Darbo tvarkos taisyklių 84 straipsnį,
–	atsižvelgdamas į Pramonės, mokslinių tyrimų ir energetikos komiteto pranešimą (A10-0130/2026),
1.	pritaria Tarybos projektui;
2.	ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3.	ragina Tarybą dar kartą konsultuotis su Parlamentu, jei ji ketina iš esmės keisti Parlamento patvirtintą tekstą;
4.	paveda Pirmininkei perduoti Parlamento poziciją Tarybai ir Komisijai.

